Myfyrdod Bwdhaidd

Modd o fyfyrdod crefyddol a ddefnyddir ym Mwdhaeth i geisio cyrraedd rhyddid ysbrydol nirfana yw myfyrdod Bwdhaidd. Gelwir y gwrthrych sylw yn kammatthana.

Ceir pedwar cam (Sansgrit: dhyana, Pali: jhana) sy'n nodi'r daith o sylw'r unigolyn o'r byd synhwyraidd allanol i'r cyflwr o fewndroad:
 Datgysylltiad o'r byd allanol ac ymwybyddiaeth o lawenydd a thawelwch meddwl.
 Astudrwydd, gan ffrwyno ymresymiad ac archwiliad.
 Cael gwared â llawenydd, gan adael meddwl tawel.
 Cael gwared â'r meddwl tawel hefyd, gan hebrwng cyflwr o wastadrwydd meddwl ac hunanfeddiant pur.

Dilynir y pedwar cam hyn gan bedwar ymarfer ysbrydol, y samapatti:
 Ymwybyddiaeth o anfeidroldeb gofod.
 Ymwybyddiaeth o anfeidroldeb gwybyddiaeth.
 Myfyrio ar afrealrwydd pethau (diddymder).
 Ymwybyddiaeth o afrealrwydd fel gwrthrych meddwl.

Gweler hefyd
 Zazen

 Cyfeiriadau 

Categori:Bwdhaeth
Bwdhaidd